Braziliya hukumati Neymarning 3,8 mln dollarlik vertolyotini musodara qildi

“Barselona” jamoasi hujumchisi Neymarning vertolyoti Braziliya hukumati tomonidan musodara qilindi, deb xabar bermoqda “Uff.uz”.

Braziliya milliy fuqarolik aviatsiyasi agentligi futbolchining qiymati 3,8 million AQSh dollariga teng vertolyotini uning soliq to‘lashdan bosh tortganligi borasidagi ishi yuzasidan musodara qilgan.
Avvalroq, 24 yoshli futbolchiga tegishli bir qator mol-mulk, shaxsiy samolyot, villa va yaxta hukumat tomonidan musodara qilingandi.